Saku Õlletehase suhtekorraldusjuhi Kristina Seimanni sõnul külastab Saku Õlletehast praegu viis-kuus nii välis- kui ka kodumaist turismigruppi nädalas. Huvi on veelgi suurem, kuid rohkem kui kaks ekskursiooni päevas hakkaks segama ettevõtte tootmistegevust.  Õllemuuseum annab nüüd võimaluse suuremal hulgal ekskursioonigruppe vastu võtta ning Eesti õllekultuuri, tehnoloogiat ning toodangut laiemalt tutvustada, märkis Seimann lisades, et peamised huvilised on turismigrupid ning spetsialistid Lääne-Euroopast, kuid samuti Ameerikast, Austraaliast ning Venemaalt.